יוניטי (מנוע משחק)

יוניטי (באנגלית: Unity) הוא מנוע גרפי חוצה־פלטפורמות שפותח על ידי יוניטי טכנולוגיות ומשמש לפיתוח משחקי וידאו למחשב, קונסולות, טלפונים חכמים ואתרי אינטרנט. בהתחלה פורסם רק עבור OS X, בכנס המפתחים העולמי של אפל בשנת 2005, ומאז נוספה למנוע תמיכה במגוון פלטפורמות נוספות. עד גרסה 5, יוניטי הייתה ערכת הפיתוח של ה־Wii U כברירת מחדל. יוניטי עושה שימוש בשפת התכנות #C כשפת התכנות של ממשק תכנות היישומים. בעבר המנוע השתמש בשפות UnityScript (גרסה של שפת התכנות JavaScript שהותאמה לשימוש כשפת תכנות ממשק המשתמש של המנוע) ובשפת התכנות Boo. התמיכה ב־Boo הופסקה בגרסה 5 של המנוע, עקב מיעוט משתמשים, והתמיכה ב-UnityScript הופסקה בגרסה 2017.1. קיימות גם הרחבות ליוניטי שמאפשרות להשתמש ב"שפה גרפית", ללא צורך בכתיבת קוד, בדומה לשפה הגרפית Blueprints הקיימת במנוע המתחרה הבולט, Unreal Engine. יוניטי כוללת כעת באופן רשמי את ההרחבה Bolt שמאפשרת להשתמש ב"שפה גרפית". בעבר היה צורך לקנות את ההרחבה בנפרד, אך כעת היא ניתנת בחינם למשתמשי Unity. יוניטי הם הבעלים של Unity Asset Store, חנות מקוונת שבה ניתן למכור ולקנות נכסים כגון קוד, מודלים תלת־ממדיים, אפקטים חזותיים ועוד. משחקים מפורסמים רבים נוצרו בעזרת יוניטי, ביניהם: ‏ Rust, Subnautica, Overcooked, Kerbal Space Program, Hollow Knight, cuphead, Crossy Road, Hearthstone ,Subway Surfers ו-Among Us. בנובמבר 2021, רכשה יוניטי טכנולוגיות את חברת האפקטים החזותיים WETA Digital, הידועה בעבודתה על שוברי קופות עתירי אפקטים כגון שר הטבעות, משחקי הכס וסרטים ביקום הקולנועי של מארוול. יוניטי הכריזה שזו תעזור לפתח כלים גרפיים למנוע שיסייעו לה לייצר תוכן למטאוורס. בספטמבר 2023 הודיעה יוניטי טכנולוגיות על שינויים במודל העסקי שלה למנוע המשחק ובתנאי השימוש בו למפתחים, המתוכננים לחול מינואר 2024. לפי התוכנית, משחקים הבנויים על המנוע יוכפפו ל"עמלת התקנה" או "עמלת זמן ריצה" (runtime fee), שתחושב לפי מספר ההתקנות שלו, ותיגבה ממפתחיו על בסיס חודשי – החל ממספר התקנות וסך רווחים שמשחקים יגרפו. לפי יוניטי, מונטיזציה של זמן הריצה הוא הכרחי כדי "לאפשר ליוצרים לשמר את רווחיהם הכספיים מההתקשרות עם המשתמשים [ממיקרו-טרנזקציות (אנ') על גבי פלטפורמת יוניטי]". הצעדים הללו נחשבים למנוגדים למדיניות "ללא תמלוגים" של יוניטי עצמה, כלשונו של המנכ"ל ג'ון ריצ'יטלו, עוד מ-2015. השינויים הצפויים בתנאי השימוש גררו ביקורת קשה ממפתחי משחקים שהשתמשו בפלטפורמה במשך שנים, בייחוד כלפי האופן שבו העמלה תחושב ותיגבה, וההשלכות הצפויות כלפי גרסאות דמו של משחקים, וכן משחקים במודל פרימיום (freemium) והפצות מסוג bundle ללא כוונות רווח. בתגובה, יוניטי פרסמה הצהרה להבהרת כוונתה ב"התקנה" של משחק, והודיעה שבנדלים ומשחקים ללא כוונות רווח לא יחויבו בתשלום העמלה. מפתחי משחקי אינדי רבים, ביניהם Innersloth, מפתחת "Among Us" ו-Mega Crit, מפתחת "Slay the Spire", הודיעו שיעברו למנועי משחקים אחרים. Massive Monster, מפתחת "Cult of the Lamb" הודיעה גם היא, כי תסיר את המשחק בתגובה לשינויים. Mega Crit העירה כי יוניטי הסירה מספריית ה-GitHub שלה מאגר שאפשר למפתחים לעקוב אחרי שינויים בתנאי השימוש שלה באמצעות בקרת גרסאות, והאשימה את יוניטי כי עשתה כן כדי להחיל את המודל העסקי החדש שלה למפרע. מדיה וקבצים בנושא יוניטי בוויקישיתוף אתר האינטרנט הרשמי של יוניטי (באנגלית) אתר האינטרנט הרשמי של יוניטי (בגרמנית) אתר האינטרנט הרשמי של יוניטי (בספרדית) אתר האינטרנט הרשמי של יוניטי (בצרפתית) אתר האינטרנט הרשמי של יוניטי (בפורטוגזית) אתר האינטרנט הרשמי של יוניטי (ברוסית) אתר האינטרנט הרשמי של יוניטי (ביפנית) אתר האינטרנט הרשמי של יוניטי (בקוריאנית) אתר האינטרנט הרשמי של יוניטי (בסינית) אתר האינטרנט הרשמי של יוניטי (באנגלית) יוניטי, ברשת החברתית פייסבוק יוניטי, ברשת החברתית אקס (טוויטר) חנות הנכסים הרשמית (באנגלית) Bolt | Visual Scripting | Unity Asset Store, assetstore.unity.com (באנגלית) Jay Peters, Unity to pay $1.6 billion for The Lord of the Rings VFX maker Weta Digital, The Verge, ‏10 בנובמבר 2021 מארק וויתן, Welcome Weta Digital!, בלוג יוניטי, ‏9 בנובמבר 2021 רויטרס, Unity to buy 'The Lord of the Rings' VFX studio Weta Digital in $1.63 bln deal, ‏10 בנובמבר 2021 המפתחים זועמים על Unity ומאיימים להסיר משחקים מהחנויות, באתר TGspot, ‏13 בספטמבר 2023 Nicole Carpenter, Unity’s new install pricing model draws ire from game developers, Polygon, ‏12 בספטמבר 2023 שינויים בפלטפורמת יוניטי, ספטמבר 2023 "no royalties, no fucking around", במקור Kyle Orland, Wait, is Unity allowed to just change its fee structure like that?, Ars Technica, ‏15 בספטמבר 2023 (באנגלית) Tom Phillips, Unity backtracks slightly on plans to charge developers for game installs, Eurogamer.net, ‏13 בספטמבר 2023 Kat Bailey, Among Us: Temporary Delisting 'On the Table' as Developer Weighs Engine Swap Amid Unity Scandal, IGN, ‏13 בספטמבר 2023 Ali Jones, Slay the Spire studio serves Unity one of its harshest roasts yet, and other devs love it, GamesRadar+, ‏14 בספטמבר 2023 ציוץ של Mega Crit ברשת החברתית אקס (טוויטר), 14 בספטמבר 2023